དགེ་རྒན་ནི་འཇིག་རྟེན་པའི་མིག་དཔེ་རེདཤེས་བྱ་བརྒྱུད་སྤེལ་བ་ཞིག་ཡིན་ཚེ།དང་ཐོག་མར་རང་ཉིད་ཀྱིས་ཤེས་བྱའི་སྙིང་པོ་ཤེས་པ་དང་ཤེས་བྱར་ཡིད་ཆེས་བྱེད་དགོས་པ་དང་།སློབ་གསོ་བ་ཞིག་ཡིན་ཕྱིན་དང་ཐོག་རང་ཉིད་ལ་སློབ་གསོ་ཐོབ་དགོས།དགེ་རྒན་ལ་དཔེ་སྟོན་གྱི་རང་བཞིན་ཆེན་པོ་ལྡན་ཞིང་།སློབ་མ་དམར་ཞིང་མཁས་པ་དགོས་ཚེ་ཐོག་མར་དགེ་རྒན་རང་ཉིད་དམར་ཞིང་མཁས་པ་དགོས་པ་དང་།སློབ་མར་ཆབ་སྲིད་བརྟན་པོ་དགོས་ཚེ་དང་ཐོག་དགེ་རྒན་རང་ཉིད་ལ་ཆབ་སྲིད་བརྟན་པོ་ཡོད་དགོས།དགེ་རྒན་ཡིན་ཕྱིན་ཀུན་སྤྱོད་མཆོག་ཏུ་འཛིན་དགོས་པས་དགེ་རྒན་གྱི་སྤྱོད་ཚུལ་དེ་དགེ་རྒན་དཔུང་ཁག་གི་བྱང་ཚད་ལ་གདེང་འཇོག་བྱེད་པའི་ཚད་གཞི་ཨང་དང་པོར་བརྩི་རྒྱུ་མཐའ་འཁྱོངས་དང་།དཔེ་ཁྲིད་དང་མི་སྐྱོང་ཕན་ཚུན་གཅིག་གྱུར་མཐའ་འཁྱོངས།ངག་སློབ་དང་དཔེ་སྟོན་ཕན་ཚུན་གཅིག་གྱུར་མཐའ་འཁྱོངས།རིག་པ་བསྒྲིམས་ནས་སློབ་ལ་གཞོལ་བ་དང་སྤྱི་ཚོགས་ལ་དོ་ཁུར་བྱེད་པ་ཕན་ཚུན་གཅིག་གྱུར་མཐའ་འཁྱོངས།རིག་གཞུང་རང་དབང་དང་རིག་གཞུང་ཚད་ལྡན་ཕན་ཚུན་གཅིག་གྱུར་མཐའ་འཁྱོངས་བཅས་ཀྱི་སྒོ་ནས་རྒྱ་ཆེའི་དགེ་རྒན་ཚོར་འཛམ་གླིང་ལ་རྒྱང་ལྟ་དང་།མེས་རྒྱལ་སེམས་སུ་འཇོག་པ།སེམས་ལ་བོད་ལྗོངས་འཆང་བ།ཀུན་སྤྱོད་ལ་བརྟེན་ནས་རང་ཉིད་འཕེལ་རྒྱས་དང་།ཀུན་སྤྱོད་ལ་བརྟེན་ནས་སློབ་གཉེར་ལ་འབད་པ།ཀུན་སྤྱོད་ལ་བརྟེན་ནས་སློབ་གསོ་གཏོང་བ།རིག་པ་བསྒྲིམས་ནས་སློབ་གཉེར་བྱེད་པ།ནུས་ཤུགས་ཡོད་རྒུས་མི་སྣ་སྐྱོང་བ་བཅས་བྱེད་པར་ཁྲིད་སྟོན་བྱས་ཏེ།ཕུགས་བསམ་གྱི་དད་སེམས་དང་།ཀུན་སྤྱོད་ཀྱི་བྱང་ཚད།ཤེས་བྱ་ཡོན་ཏན།བྱམས་བརྩེའི་སེམས་པ་བཅས་ལྡན་པའི་དགེ་རྒན་བཟང་པོ་ཞིག་བྱ་རྒྱུ་དང་།གཤིས་སྤྱོད་ལ་ཞུན་བརྡར་དང་།ཤེས་བྱ་སྦྱོང་བ།བསམ་ཕྱོགས་གསར་གཏོད།མེས་རྒྱལ་ལ་ལེགས་སྐྱེས་འབུལ་བ་བཅས་ཀྱི་སློབ་མའི་ལམ་སྣེ་འཁྲིད་མཁན་ཞིག་བྱེད་དགོས།